Williams
సన్‌రైజర్స్‌ గెలుపు
హైదరాబాద్‌: ఐపిఎల్‌-10వ సీజన్‌లో భాగంగా ఇక్కడి రాజీవ్‌ గాంధీ అంతర్జాతీయ స్టేడియంలో ఢిల్లీ డేర్‌ డెవిల్స్‌పై సన్‌ రైజర్స్‌కు చెందిన విలియమ్సన్‌ వీరంగం సృష్టించాడు.చాలా రోజుల తరువాత ఇదే మ్యాచ్‌లో శిఖర్‌ ధావన్‌ కూడా తన సత్తా చాటాడు.దీంతో సన్‌ రైజర్స్‌ హైదరాబాద్‌ నిర్ణీత 20 ఓవర్లలో 3 వికెట్లకు 191 పరుగులు చేసింది.ఢిల్లీ డేర్‌ డెవిల్స్‌ బ్యాటింగ్‌కు దిగి 20 ఓవర్లలో 5 వికెట్లకు 176 పరుగులు చేసింది.దీంతో సన్‌ రైజర్స్‌ హైదరాబాద్‌ 15 పరుగులతో విజయం సాధించింది.తొలి మ్యాచ్‌ ఆడుతున్న సన్‌ రైజర్స్‌ ఆటగాడు విలియమ్సన్‌ దుమ్మురేపాడు. అతనికి శిఖర్‌ ధావన్‌ తోడు కావడంతో స్కోరు దూసుకుపోయింది.టాస్‌ గెలిచి బ్యాటింగ్‌క దిగిన హైదరాబాద్‌ 21 పరుగుల వద్ద ఓపెనర్‌ వార్నర్‌ 4 పరుగుల వద్ద పెవిలియన్‌కు వెళ్లిపోయాడు.17 ఇన్నింగ్స్‌ల తరువాత వార్నర్‌ సింగిల్‌ డిజిట్‌కు పరిమిత మయ్యాడు.ఆ తరువాత క్రీజులోకి వచ్చిన విలియమ్సన్‌, ధావన్‌తో జత కలిసి ధాటిగా ఆడుతూ స్కోరు బోర్డును పరుగులెత్తించాడు.
ఈ దశలో 33 బంతుల్లో విలియమ్సన్‌ హాఫ్‌ సెంచరీ పూర్తి చేయగా ధావన్‌ 40 బంతుల్లో పూర్తి చేశాడు.6 బౌండరీలు,5 సిక్స్‌లతో 89 పరుగులు చేసిన విలియమ్సన్‌ క్రిస్‌ మొర్రిస్‌ బౌలింగ్‌లో భారీ షాట్‌కు ప్రయత్నించి క్యాచ్‌ ఔటయ్యాడు.రెండవ వికెట్‌కు విలియమ్సన్‌,ధావన్‌లు 136 పరుగులు జోడించారు.200 పరుగుల భారీ టార్గెట్‌ నిర్ధేశిస్తుందనుకున్న సమయంలో క్రిస్‌ మోర్రిస్‌ వరుస బంతుల్లో ధావన్‌ 70 పరుగులు,యువరాజ్‌ 3 పరుగులకు పెవిలియన్‌కు పంపించాడు.అనంతరం క్రీజ్‌లోకి వచ్చిన హెన్రిక్స్‌,సందీప్‌ హుడా చివరి ఓవర్లలో 17 పరుగులు రాబట్టడంతో సన్‌రైజర్స్‌ హైదరాబాద్‌ భారీ స్కోరు చేయగలిగింది.
పోరాడిన ఢిల్లీ డేర్‌ డెవిల్స్‌ సన్‌ రైజర్స్‌ తరువాత ఢిల్లీ డేర్‌ డెవిల్స్‌ విజయం కోసం పోరాటం చేసింది.ఓపెనర్‌ శాంసన్‌ 33 బంతులు ఆడి 3 బౌండరీలు,2 సిక్సర్లతో 42 పరుగులు చేసి మహమ్మద్‌ సిరాజ్‌ బౌలింగ్‌లో హెన్రిక్స్‌కు క్యాచ్‌ఇచ్చి ఔటయ్యాడు.మరో ఓపెనర్‌ బిల్లింగ్‌ 9 బంతులు ఆడి 3 బౌండరీలతో 13 పరుగులు చేసి సిరాజ్‌ బౌలింగ్‌లో హుడాకు క్యాచ్‌ ఇచ్చి వెనుదిరి గాడు.నయర్‌ 23 బంతులు ఆడి 5 బౌండరీలు,1 సిక్సర్‌తో 33 పరుగులు చేసి రన్‌ఔటయ్యాడు.పంత్‌ 1 బంతి ఆడి జిరో పరుగులు చేసి యువరాజ్‌ బౌలింగ్‌లో వార్నర్‌కు క్యాచ్‌ ఇచ్చి ఔటయ్యాడు.ఇక అయ్యర్‌ 31 బంతులు ఆడిఇ 5 బౌండరీలు, 2 సిక్సర్లతో 50 పరుగులతో హాఫ్‌ సెంచరీ చేసి నాటౌట్‌గా నిలిచాడు.మాథ్యూస్‌ 23 బంతులు ఆడి 2 బౌండరీలు, 1 సిక్సర్‌తో 31 పరుగులు చేసి కాల్‌ బౌలింగ్‌లో ఔటయ్యాడు.మారిస్‌ జిరో బంతులు ఆడి జిరో పరుగుల వద్ద నాటౌట్‌గా నిలిచాడు.దీంతో ఢిల్లీ 20 ఓవర్లలో 5 వికెట్లకు 176 పరుగులు చేసింది.